TVIRTINU

Elektrėnų savivaldybės administracijos

direktorė

\_\_\_\_\_\_\_\_\_\_\_\_\_\_\_\_\_\_ Jekaterina Goličenko

**MAŽOS VERTĖS SKELBIAMO PIRKIMO APKLAUSOS BŪDU**

**SĄLYGOS**

2025-05-15

Elektrėnai

1. **Bendroji dalis**

1.1. Šios sąlygos reglamentuoja *paslaugų*  pirkimą apklausos būdu pagal Lietuvos Respublikos viešųjų pirkimų įstatymą, Lietuvos Respublikos civilinį kodeksą, ir Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintą mažos vertės pirkimų tvarkos aprašą (aktualią redakciją).

1.2. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.3. **Perkančioji organizacija – VšĮ Elektrėnų savivaldybės sveikatos centras,**  kodas 181527132, Taikos g. 6A, Elektrėnai, tel. (0 528) 58 220, el. paštas info@elektrenussc.lt.

1.4. **Įgaliotoji organizacija** - **Elektrėnų savivaldybės administracija**, kodas 188756190, Rungos g. 5, Elektrėnai, tel. (0 528) 58 015, el. paštas administracija@elektrenai.lt. Įgaliotajai organizacijai suteikiama teisė organizuoti pirkimą ir atlikti pirkimo procedūras Perkančiosios organizacijos vardu iki pirkimo sutarties sudarymo. Perkančioji organizacija pirkimo sutartį sudarys savo vardu.

1.5. Įgaliotosios organizacijos funkcijas vykdo Elektrėnų savivaldybės administracijos direktoriaus paskirtas Viešojo pirkimo organizatorius (toliau – Pirkėjas).

1.6. Pirkimo dalyvis (toliau – Tiekėjas) prisiima visas išlaidas, susijusias su pasiūlymų parengimu.

1.7. Šis pirkimas vykdomas skelbiamos apklausos būdu naudojantis Centrinės viešųjų pirkimų informacinės sistemos priemonėmis (toliau - CVP IS).

1.8. Atsiskaitymų ir mokėjimų tvarka nurodyti Sutarties projekte (priedas Nr. 3).

1.9. Įgaliotoji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis pirkimo objektas.

1.10. Maksimalus pirkimo biudžetas – 57999,00 Eur be PVM. Pasiūlymai, viršijantys maksimalų biudžetą, bus atmesti.

1. **Pirkimo objektas**

**2.1. Laboratoriniai tyrimai (toliau – paslaugos).**

2.2. Šis pirkimas neskirstomas į pirkimo dalis.

2.3. Perkamų paslaugų informacija ir reikalavimai pateikiami techninėje specifikacijoje (priedas Nr. 2).

2.4. *Jeigu pirkimo dokumentuose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, tai reiškia, kad perkančioji organizacija priima ir lygiaverčius gaminius ar sprendinius. Pareiga įrodyti lygiavertiškumą priklauso tiekėjui.*

2.5. Paslaugų teikimo vieta – Taikos g. 6, Elektrėnai; Liepų g. 16, Vievis; Bažnyčios g. 6, Vievis ir Vievio g. 5, Semeliškės.

2.6. Paslaugų teikimo terminai nurodyti Sutarties projekte (priedas Nr. 3).

2.7. Šis pirkimas laikomas žaliuoju pirkimu, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 birželio 28 d. įsakymu Nr. D1-508 (nauja redakcija) 4.3 papunkčiu.

2.8. Motyvai, kodėl pirkimas neatliekamas naudojantis CPO LT paslaugomis: CPO LT kataloge tokių paslaugų nėra.

1. **Tiekėjų pašalinimo pagrindai ir kvalifikacijos reikalavimai**

3.1. Tiekėjų kvalifikacija nebus tikrinama. Tiekėjas įsipareigoja Perkančiajai organizacijai, kad pirkimo sutartį vykdys tik tokią teisę turintys asmenys.

3.2. Pirkėjas netikrina, ar yra Viešųjų pirkimų įstatymo 46 straipsnyje numatytų tiekėjo pašalinimo pagrindų.

3.3. Pirkėjas neprašo pateikti Europos bendrojo viešojo pirkimo dokumentų (EBVPD), vadovaujantis VPĮ 50 str. nuostatomis.

1. **Pirkimo pasiūlymų turinys ir pateikimo vieta**

4.1. Pasiūlymas turi būti pateiktas CVP IS priemonėmis.

4.2. Tiekėjas parengia ir iki kvietime nurodyto laiko pateikia Pirkėjui:

4.2.1. užpildyta pasiūlymo forma, parengta pagal šių apklausos sąlygų 1 priedą;

4.2.2. jungtinės veiklos sutarties skaitmeninė kopija (jeigu dalyvauja ūkio subjektų grupė);

4.2.3. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą parašu patvirtina ne įmonės vadovas, o įgaliotas asmuo);

4.2.4. **užpildytas** (**įkainotas) paslaugų kiekių žiniaraštis, parengtas pagal apklausos sąlygų 4 priedą;**

4.2.5. kita pirkimo sąlygose prašoma informacija ir (ar) dokumentai.

4.3. Pasiūlymas turi būti patvirtinti įstaigos, organizacijos vadovo parašu. Jei pasiūlymą ir dokumentus teikia įgaliotas asmuo, pateikti kartu įgaliojimą.

4.4. Pateikdamas pasiūlymą, Tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

4.5. Tiekėjo pasiūlymas bei kita korespondencija pateikiami lietuvių kalba.

4.6. Pasiūlymuose nurodoma *paslaugų* kaina su PVM, turi būti išreikšta ir apskaičiuota taip, kaip nurodyta šių konkurso sąlygų priede Nr. 1. Apskaičiuojant kainą, turi būti atsižvelgta į visą šių apklausos sąlygose nurodytą *paslaugų*  kiekį, kainos sudėtines dalis. Į *paslaugų*  kainą turi būti įskaičiuoti visi mokesčiai ir visos Tiekėjo išlaidos apimančios viską, ko reikia visiškam ir tinkamam pirkimo sutarties įvykdymui. Kaina apvalinama dvejų skaičių po kablelio tikslumu, taikant aritmetines apvalinimo taisykles.

4.7. Tiekėjas savo pasiūlyme privalo nurodyti, kokia informacija yra konfidenciali. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra ir visas pasiūlymas bus viešinamas.

4.8. Pasiūlymų galiojimo terminas yra 30 dienų nuo kvietime nurodytos pasiūlymų pateikimo galutinio termino dienos, jeigu nenumatyta – pasiūlymas galioja jame Tiekėjo nurodytą terminą. Šis terminas turi būti ne trumpesnis, negu yra nustatyta pirkimo dokumentuose. Jeigu pasiūlyme nenurodytas jo galiojimo terminas, laikoma, kad pasiūlymas galioja tiek, kiek nustatyta pirkimo dokumentuose.

4.9. Dėl pasiūlymo sąlygų nebus deramasi.

4.10. Tiekėjas gali pateikti tik vieną pasiūlymą. Jei Tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

4.11. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.12. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

4.13. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

4.14. Perkančiosios organizacijos iniciatyva gali būti teikiami paaiškinimai ar patikslinimai, kol nėra pasibaigęs pasiūlymų pateikimo terminas:

4.14.1. Tiekėjai pasiūlymus, paklausimus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos;

4.14.2. Pirkėjas pateikia paaiškinimus ar patikslinimus likus ne mažiau kaip 1 darbo dienai iki pasiūlymo termino pabaigos.

4.15. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, pasiūlymo pateikimo terminas skaičiuojamas nuo paaiškinimų ar patikslinimų pradžios.

4.16. Perkančioji organizacija nerengs susitikimo su Tiekėjais dėl objekto apžiūros*.*

4.17. Tiekėjas savo pasiūlyme privalo nurodyti kokius subtiekėjus jis ketina pasitelkti, ir kokiai daliai šie subtiekėjai pasitelkiami.

1. **Pasiūlymų šifravimas**

5.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

5.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą;

5.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą.

5.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas.

1. **Susipažinimas su pasiūlymais**

6.1. Susipažinimas su CVP IS priemonėmis pateiktais tiekėjų pasiūlymais vyks skelbime apie pirkimą nurodytą terminą.

6.2. Teikiant pasiūlymus elektroniniu būdu į pasiūlymų susipažinimo su pasiūlymais procedūroje Tiekėjai ar jų įgalioti atstovai nedalyvauja.

1. **Pasiūlymų palyginimas ir įvertinimas**

7.1. Pirkėjas ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas eurais.

7.2. Pasiūlymas bus atmetamas, jeigu:

7.2.1. bus pasiūlyta per didelė, perkančiajai organizacijai nepriimtina kaina;

7.2.2. Tiekėjas per Pirkėjo nurodytą terminą neištaisys aritmetinių klaidų ir (ar) nepaaiškins pasiūlymo;

7.2.3. Tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

7.2.4. pasiūlymas neatitiks apklausos sąlygų reikalavimų.

7.3. Laimėtoju gali būti pasirenkamas tik toks Tiekėjas, kurio pasiūlymas atitinka pirkimo dokumentuose nustatytus reikalavimus.

7.4. Išnagrinėjusi, įvertinusi ir palyginusi pateiktus pasiūlymus, nustatoma pasiūlymų eilė. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos,nustatant pasiūlymų eilę pirmesnis į šią eilę įrašomas Tiekėjas, kurio pasiūlymas pateiktas anksčiausiai. Dėl laimėjusio pasiūlymo Tiekėjai informuojami ne vėliau kaip per 3 darbo dienas nuo sprendimo priėmimo dienos, taip pat informuojami Tiekėjai apie pasiūlymo atmetimą bei jo priežastis.

1. **Sutarties su pirkimo laimėtoju sudarymas**

8.1. Pirkimo sutartis sudaroma vadovaujantis Lietuvos Respublikos civiliniu kodeksu.

8.2. Sutartis sudaroma raštu.

8.3. Jeigu Tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki Pirkėjo nurodyto laiko nepasirašo pirkimo sutarties, ar atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos arba atliekamas naujas pirkimas.

8.4. Jei priimamas sprendimas nesudaryti pirkimo sutarties arba pradėti pirkimą iš naujo – suinteresuotieji dalyviai apie tai informuojami, nurodant tokio sprendimo priežastis.

8.5. Pirkėjas sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo sutarties. Pirkimo sutarčiai pasirašyti laikas gali būti nustatomas atskiru pranešimu.

8.6. Pirkimo sutarties sąlygos pateikiamos pirkimo sąlygų 3 priede „Sutarties projektas“.

1. **Skundų nagrinėjimo ir nuostolių atlyginimo tvarka**

9.1. Skundai ir pretenzijos nagrinėjami Viešųjų pirkimų įstatymo nustatyta tvarka.

9.2. Pirkėjo ir Tiekėjo sutarties ginčai nagrinėjami teismo nustatyta tvarka.

1. **Informacijos teikimas**

10.1. Kontaktinė informacija: tel. (8 528) 58 007, el. paštu daina.pranckeviciene@elektrenai.lt.

1. **Pirkimo sąlygų priedai**

PRIDEDAMA:

1. Pasiūlymo forma
2. Techninė specifikacija
3. Sutarties projektas
4. Paslaugų kiekių žiniaraštis

Pirkimo sąlygų

1 priedas

**PASIŪLYMAS PIRKIMUI**

**Laboratoriniai tyrimai**

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo rekvizitai */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

1. Pareiškiame, kad šis pirkimo pasiūlymas parengtas nesinaudojant ryšiais, žiniomis, suderintais duomenimis ar susitarimu su kitais ūkio subjektais, asmenimis, rengiančiais apklausą.
2. Taip pat patvirtiname, kad nedalyvavome rengiant pirkimo dokumentus, o taip pat nesame susiję su jokia kita šiame pirkime dalyvaujančia įmone ar kita suinteresuota šalimi.
3. Kainos, pagal kurias bus nustatomas laimėtojas, tokios:

|  |  |  |  |  |
| --- | --- | --- | --- | --- |
| Eil. Nr. | *Paslaugų* pavadinimas | Kaina Eur be PVM | PVM | Kaina Eur su PVM |
| 1. | Laboratoriniai tyrimai  (*(perkelti bendrą sumą iš paslaugų kiekių žiniaraščio)* |  |  |  |

Bendra pasiūlymo kaina su PVM \_\_\_\_\_\_\_\_\_\_\_\_\_\_\_\_\_\_\_Eur.

Į šią kainą įeina visos išlaidos ir visi mokesčiai, taip pat ir PVM, kuris sudaro *...................*Eur.

**Pastabos:**

- kaina (įkainiai) nurodoma paliekant du skaitmenis po kablelio;

- tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis dėl kurių PVM nemoka;

- bendra pasiūlymo kaina bus naudojama pasiūlymams įvertinti.

1. Vykdant sutartį, pasitelksime šiuos subtiekėjus:

|  |  |  |
| --- | --- | --- |
| **Eil. Nr.** | **Subtiekėjo pavadinimas, juridinio asmens kodas, adresas** | **Sutarties objekto dalies, perduodamos vykdyti subtiekėjui, aprašymas** |
| 1. |  |  |
| 2. |  |  |

*(pildoma, jei tiekėjas pasitelkia subtiekėjus)*

1. Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

1. Šiame pasiūlyme yra pateikta ir konfidenciali informacija:[1](file:///C:\\Users\\Daina\\Desktop\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary%20Internet%20Files\\Content.IE5\\OJT1J4JP\\PVZ.%20supap.%20atv.%20konkurso%20sąlygų%20geras.DOC" \l "sdfootnote1sym#sdfootnote1sym#sdfootnote1sym#sdfootnote1sym)

|  |  |  |
| --- | --- | --- |
| Eil. Nr. | Pateiktų dokumentų pavadinimas | Nurodoma kokiu pagrindu atitinkamas dokumentas yra konfidencialus |
|  |  |  |
|  |  |  |

[1](file:///C:\Users\Daina\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\Content.IE5\OJT1J4JP\PVZ.%20supap.%20atv.%20konkurso%20sąlygų%20geras.DOC#sdfootnote1sym#sdfootnote1sym#sdfootnote1sym#sdfootnote1sym) Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba visas pasiūlymas.

**Pastaba**. Tiekėjui nenurodžius kokia informacija (taip pat ir papildomai pateikta) yra konfidenciali, ar panaikinus lentelę, laikoma, kad konfidencialios informacijos pasiūlyme nėra.

Pasirašydami šį pasiūlymą, tvirtiname, kad:

* esame susipažinę su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp Perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
* sutinkame su pirkimo dokumentuose nustatytomis sąlygomis ir procedūromis;
* tuo atveju, jei mūsų pasiūlymas laimės šį viešąjį pirkimą, įsipareigojame pirkimo sutartyje numatytus darbus atlikti per sutartyje nurodytą terminą;
* pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
* jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame Perkančiajai organizacijai, kad pirkimo sutartį vykdys tik tokią teisę turintys asmenys;
* atitinkame naują reikalavimą dėl pašalinimo pagrindo nebuvimo pagal VPĮ 46 str. 21 nuostatą;
* pasiūlymas galioja iki termino, nustatyto pirkimo sąlygose.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |